Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1178

d) a környezeti viszonyok (hőmérséklet, napsugárzás) fuvarozás közben várható legnagyobb és legkisebb értékeit, amelyeket a minta kialakításánál figyelembe kell venni. 7.17.3.2.3 Az illetékes hatóság jóváhagyási bizonyítványt állít ki, amely igazolja, hogy a minta megfelel a B(M) típusú küldeménydarabokra vonatkozó előírásoknak. 7.17.3.3 A hasadóanyagok fuvarozására szolgáló küldeménydarab-minták engedélyezése. 7.17.3.3.1 A hasadóanyagok fuvarozására szolgáló küldeménydarab-minta többoldalú engedélyt igényel. 7.17.3.3.2 Az engedély iránti kérelemnek bizonyítania kell a minőségbiztosítási program meglétét, és tartalmaznia kell minden adatot ahhoz, hogy az illetékes hatóság meggyőződhessen a mintának a 2.7 Függelék 2.12 pontjában foglalt előírások szerinti megfelelőségéről. 7.17.3.3.3 Az illetékes hatóság jóváhagyási bizonyítványt állít ki, amely igazolja, hogy a minta megfelel a 2.7 Függelék 2.12 pontjában foglalt előírásoknak. 7.17.4 Átmeneti rendelkezések 7.17.4.1 Azok a küldeménydarabok, amelyek nem minden tekintetben felelnek meg e Szabályzat rendelkezéseinek, de amelyek kielégítik az SZMGSZ 2. Melléklet 10. táblázatának a 7 osztály áruira vonatkozó, hatályos rendelkezéseit, ezen anyagok fuvarozására a 2003. december hó 31-ig terjedő átmeneti időszakban felhasználhatók. 7.17.4.2 Ezt az időpontot követően: – többoldalú jóváhagyás bemutatása szükséges; – minden egyes csomagoláshoz a 7.6.1.3 pont előírásaival összhangban sorozatszámot kell hozzárendelni, amelyet a csomagolás külső felületén fel kell tüntetni. 2002/105/II. szám 7.17.4.3 A küldeménydarab-minta fuvarozásra engedélyezett tartalma jellegének vagy mennyiségének olyan megváltoztatása, amely az illetékes hatóság szerint a biztonságot lényegesen befolyásolja, meg kell feleljen e Szabályzat előírásainak. 7.17.5 A sorozatszám bejelentése és nyilvántartása A származási ország illetékes hatóságának, amely a küldeménydarab-mintát jóváhagyta, be kell jelenteni minden, a 7.17.3.1, 7.17.3.2.1 és 7.17.3.3.1 pont alapján jóváhagyott minta szerint gyártott csomagolóeszköz sorozatszámát. Az illetékes hatóság köteles ezeket a sorozatszámokat nyilvántartani. 7.17.6 Fuvarozási engedély 7.17.6.1 Többoldalú engedély szükséges: – olyan B(M) típusú küldeménydarabok fuvarozásához, amelyeket az időszakosan ellenőrzött túlnyomás-lefúvatásra alakítottak ki; – olyan B(M) típusú küldeménydarabok fuvarozásához, amelyek radioaktív tartalmának aktivitása meghaladja a 3⋅103A2, illetve a 3⋅103A1 és az 1000 TBq (20 kCi) közül a kisebbet; – hasadóanyagot tartalmazó küldeménydarabok fuvarozásához, ha azok szállítási mutatószámainak összege a 7.12.4 pontban foglalt előírásokkal összhangban 50-nél nagyobb. 7.17.6.2 A többoldalú jóváhagyás és fuvarozási engedély magukban foglalják a feladási, az átmeneti és a rendeltetési vasutak kötelező hozzájárulását vagy megállapodását is. 7.17.6.3 A fuvarozási engedély iránti kérelemnek tartalmaznia kell: – azt a fuvarozási időszakot, amelyre az engedélyt kérik; – a tényleges radioaktív tartalmat, a tervezett fuvarozási módokat, a vasúti kocsik típusát és a lehetséges vagy tervezett útirányt; – a 7.17.3.1.3, a 7.17.3.2.3 és a 7.17.3.3.3 pontban foglaltakkal összhangban a küldeménydarabmintára kiadott jóváhagyási bizonyítványban előírt különleges biztonsági, adminisztratív és üzemi ellenőrzési intézkedések végrehajtásának módját. 7.17.6.4 A feladáshoz való hozzájárulása esetén az illetékes hatóságnak engedélyezési bizonyítványt kell kiállítania. A vasutak az adott fuvarhoz való hozzájárulásukat írásban (táviratban, telefaxon vagy megállapodás aláírásával) adják meg az érdekelt vasutak, szállítmányozók, átvevő vagy feladó részére. 7.17.7 Engedély fuvarozáshoz külön megegyezés alapján 7.17.7.1 Minden, külön megegyezés alapján végzett fuvarozáshoz többoldalú engedély szükséges. 7.17.7.2 A külön megegyezés alapján végzett fuvarozásra vonatkozó engedély iránti kérelemnek minden olyan adatot tartalmazni kell, ami szükséges az illetékes hatóság meggyőződéséhez azt illetően, hogy a fuvarozás biztonságának általános szintje legalább olyan lesz, mint a jelen Szabályzat valamennyi alkalmazott követelményének betartásakor lenne, és: – nyilatkozatot arról, hogy a fuvarozás milyen vonatkozásban és miért nem végezhető a jelen Szabályzat alkalmazott követelményeivel teljes összhangban; – nyilatkozatot azokról az elővigyázatossági vagy adminisztratív intézkedésekről és más külön előírt intézkedésekről, amelyeket a fuvarozás alatt annak érdekében kell foganatosítani, hogy az e Szabályzat követelményeinek alkalmazásától való eltéréseket kompenzálják. 7.17.7.3 A külön megegyezés alapján végzett fuvarozással való egyetértésük esetén az illetékes hatóságok kötelesek az engedélyokiratot egyeztetni és kiadni, a vasutak pedig egyetértésüket írásban (táviratban, telefax útján, megállapodásban) igazolni. 7.17.8 Az illetékes hatóság által kiadott bizonyítványok Az illetékes hatóság négyféle bizonyítványt állít ki: a különleges formájú radioaktív anyag jóváhagyási bizonyítványát, a különleges feltételek mellett végzett fuvarozás engedélyokiratát, a feladási engedélyt és a küldeménydarab-minta jóváhagyási bizonyítványát. A küldeménydarab-minta jóváhagyási bizonyítványa és a feladási engedély egy okirat formájában is kiadható. 2002/105/II. szám 7.17.9 Az illetékes hatóság által kiadott azonosító jelölések 7.17.9.1 Az illetékes hatóság által kiadott minden bizonyítványhoz saját azonosító jelölés tartozik. Ennek a jelölésnek a következő általános alakúnak kell lennie: – az állam egyezményes jelölése (sorszám/típus/kód); – az engedélyt kiadó állam egyezményes jelölése (az állam közlekedési eszközeinek nyilvántartására szolgáló nemzetközi azonosító kód); – a sorszámot az illetékes hatóság adja ki; annak egyedinek kell lenni minden mintára és minden küldeményre, s azt csak ennek vonatkozásában lehet alkalmazni. A feladási engedély azonosító jelölésének szoros kapcsolatban kell lennie a minta jóváhagyására vonatkozó bizonyítvány azonosító jelölésével; – a következőkben felsorolt kódokat a bizonyítvány típusának azonosítására a megjelölt sorrendben kell alkalmazni: AF - A típusú küldeménydarab-minta hasadóanyagokhoz; B(U) - B(U) típusú küldeménydarab-minta; B(U)F jelölés hasadóanyagokhoz; B(M) - B(M) típusú küldeménydarabmint; B(M)F jelölés hasadóanyagokhoz; IF - ipari küldeménydarab-minta hasadóanyagokhoz; S - különleges formájú radioaktív anyag; T - árufeladás; X - külön megegyezés; – a küldeménydarab-minta jóváhagyásáról szóló olyan bizonyítványban, amelyet nem a 7.17.4.1 pontban foglaltakkal összhangban adnak ki, a küldeménydarab-minta kódját «-85» számmal kell kiegészíteni, ami azt jelenti, hogy az a jelen Szabályzattal és a NAÜ ajánlásaival (Előírások a radioaktív anyagok biztonságos szállítására, 1985. évi kiadás, 1990. évi módosítások, Bécs, 1991.) teljes mértékben összhangban áll. 7.17.9.2 A kód alkalmazása 7.17.9.2.1 Minden bizonyítványt és minden küldeménydarabot megfelelő jelöléssel kell ellátni, amely a 7.17.9.1 pontban ismertetett elemekből áll. A küldeménydaraboknál azonban a második ferde vonal után csak a minta típusának kódját kell feltüntetni, beleértve a «-85» jelölést is; ez azt jelenti, hogy a «T» és az «X» kódnak a küldeménydarab jelölésében nem kell szerepelnie. Amennyiben a minta jóváhagyási bizonyítványát és a fuvarozási engedélyt egy dokumentummá vonják össze, a megfelelő kódokat nem kell megismételni. Példa: A/132/B(M)F-85: B(M) típusú küldeménydarab hasadóanyaghoz, amelyhez többoldalú jóváhagyás szükséges. A küldeménydarabhoz Ausztria illetékes hatósága a 132. azonosítószámot adta ki (ezt a számot fel kell tüntetni magán a küldeménydarabon és a minta jóváhagyási bizonyítványán egyaránt). A/132/B(M)F-85T: Feladási engedély a tárgybani azonosító jelölésű küldeménydarabra (csak a bizonyítványon tüntetik fel). 7.17.9.2.2 Abban az esetben, ha a többoldalú jóváhagyás egy dokumentum formájában lett kiadva, csak azt az azonosító jelölést kell alkalmazni, amelyet a származási ország illetékes hatósága adott ki, vagy amely a fuvarozást engedélyezte. Amennyiben a többoldalú jóváhagyás valamennyi útközbeni ország hatósága által kiállított bizonyítványokból áll, valamennyi bizonyítványnak saját azonosító jelöléssel kell rendelkeznie, s az ilyen módon jóváhagyott küldeménydarabon valamennyi azonosító jelölésnek szerepelnie kell. 2002/105/II. szám Például: az A/132/B(M)A-85 CH/28/B(M)A-85 jelölés olyan küldeménydarab azonosító jelölése, amelyet először Ausztriában hagytak jóvá, majd külön dokumentummal jóváhagyták Svájcban is. Az egyéb azonosító jelöléseket hasonló módon kell feltüntetni a küldeménydarabon, rovatolt formájában. 7.17.9.2.3 A bizonyítvány felülvizsgálatát az azonosító jelölés után zárójelben kell feltüntetni. Például az A/132/B(M)F-85(Rev.2) a küldeménydarabra vonatkozó osztrák bizonyítvány második felülvizsgálatát vagy az A/132/B(M)F-85(Rev.0) a küldeménydarab-minta eredeti osztrák jóváhagyási bizonyítványát jelenti. Az első alkalommal történő kiadás feltüntetése zárójelben – fakultatív, és a «Rev.0» helyett más kifejezések, mint «első kiállítás» is alkalmazhatók. A felülvizsgált bizonyítvány számát csak az elsődleges bejegyzésre jogosult ország tüntetheti fel. 7.17.9.2.4 Az azonosító jelölés után zárójelben kiegészítő számok és betűk is szerepelhetnek (amennyiben ezt az egyes országokban előírják). Például: A/132/B(M)F-85 (SP503). 7.17.9.2.5 Nem szükséges, hogy a csomagolóeszközön az azonosító jelzést a minta jóváhagyási bizonyítványának minden felülvizsgálatakor megváltoztassák. Ezeket a módosításokat csak akkor kell végrehajtani, ha a minta jóváhagyási bizonyítványának felülvizsgálata a küldeménydarab-minta azon típuskódjának megváltoztatásával jár, amely a második ferde vonal után található. 7.17.10 A bizonyítványok tartalma 7.17.10.1 A különleges formájú radioaktív anyag jóváhagyási bizonyítványa. Az illetékes hatóság által kiállított minden, a különleges formájú anyagra vonatkozó engedély-bizonyítványnak a következő adatokat kell tartalmaznia: – a bizonyítvány típusa; – az illetékes hatóság által kiadott azonosító jelölés; – a kiadás időpontja és az érvényesség ideje; – az alkalmazott nemzeti és nemzetközi követelmények felsorolása, beleértve a NAÜ radioaktív anyagok biztonságos szállítására vonatkozó Szabályzatát is, amelyek alapján a különleges formájú radioaktív anyagot engedélyezték; – a különleges formájú radioaktív anyag jelölése; – a különleges formájú radioaktív anyag leírása; – a különleges formájú radioaktív anyaghoz készített minta specifikációja, amely rajzokra való hivatkozásokat is tartalmazhat; – a radioaktív tartalom specifikációja, amely tartalmazza az aktivitására vonatkozó adatokat és tartalmazhatja fizikai állapotának és kémiai alakjának leírását is; – a 7.17.12. pont szerinti, vonatkozó minőségbiztosítási programra való hivatkozás; – az illetékes hatóság belátása szerint – az engedély igénylőjének megnevezése; – a bizonyítványt kiállító személy aláírása és beosztása. 7.17.10.2 Engedélyokirat a külön megegyezés alapján végzett fuvarozáshoz. Az illetékes hatóság által kiállított minden, a külön megegyezésre vonatkozó engedély-okiratnak a következő adatokat kell tartalmaznia: – a bizonyítvány típusa; – az illetékes hatóság által kiadott azonosító jelölés; – a kiadás időpontja és az érvényesség ideje; – a fuvarozási mód vagy módok; – bármely korlátozás a fuvarozási mód, a fuvareszköz, a szállítótartály vonatkozásában és szükség szerint bármely útközbeni utasítás; – az alkalmazott nemzeti és nemzetközi követelmények felsorolása, beleértve a NAÜ radioaktív anyagok biztonságos szállítására vonatkozó Szabályzatát is, amelyek alapján a külön megegyezést jóváhagyták; 2002/105/II. szám – a következő nyilatkozat: «Ez a bizonyítvány nem mentesíti a feladót egyetlen olyan ország kormánya által támasztott követelmények betartásának kötelezettsége alól sem, amelynek területére vagy amelynek területén keresztül fuvarozni fogják ezt a küldeménydarabot.» – hivatkozások alternatív radioaktív tartalomra vonatkozó bizonyítványokra, más illetékes hatóság általi jóváhagyás vagy kiegészítő műszaki adatok vagy tájékoztatások a vonatkozó illetékes hatóság belátása szerint; – a csomagolás leírása hivatkozással rajzokra vagy a minta specifikációjára. A vonatkozó illetékes hatóság belátása szerint megkövetelhető legfeljebb 21 x 30 cm méretű illusztráció is, amely bemutatja a küldeménydarab-mintát a csomagolás rövid leírásával kísérve, beleértve a szerkezeti anyagokat, az összes tömeget, a főbb külső méreteket és külső képet is; – a radioaktív tartalom rövid specifikációja, beleértve bármely korlátozást is a radioaktív tartalmat illetően, amelyek esetleg nem egyértelműen világosak a csomagolás jellegéből. Ennek tájékoztatást kell tartalmaznia a fizikai és kémiai formákról, az aktivitási mutatókról (beleértve az egyes izotópok aktivitási mutatóit, ha ilyenek vannak), a mennyiséget grammokban (hasadóanyagok esetén) és utalást arra vonatkozóan, hogy az anyag különleges formájú radioaktív anyagnak tekintendő, vagy sem; – a felsoroltakon kívül hasadóanyagot tartalmazó küldeménydarab-minták vonatkozásában:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes